**Μεθοδολογικό σημείωμα**

**Ονομασία: Βαθμολογικές επιδόσεις Πανελλαδικών Εξετάσεων-προτιμήσεις των υποψηφίων για εισαγωγή στην Τριτοβάθμια Εκπαίδευση**

1. Τα πρωτογενή δεδομένα περιλαμβάνουν αριθμητικά στοιχεία που αφορούν σε:
* Αριθμό τελειοφοίτων και αποφοίτων –υποψηφίων για εισαγωγή στην Τριτοβάθμια Εκπαίδευση
* Βαθμολογίες γραπτής εξέτασης
* Βαθμούς πρόσβασης (παλαιό σύστημα)
* Σύνολο μορίων (νέο σύστημα)
* Προτιμήσεις των μηχανογραφικών δελτίων
* Βάσεις εισαγωγής σε Σχολές της Τριτοβάθμιας Εκπαίδευσης
1. Τα πρωτογενή δεδομένα συλλέγονται ως ακολούθως:
* Αριθμός τελειοφοίτων και αποφοίτων –υποψηφίων για εισαγωγή στην Τριτοβάθμια Εκπαίδευση (σε όλη τη διάρκεια της σχολικής χρονιάς)
* Βαθμολογίες γραπτής εξέτασης (Μάιος-Ιούλιος)
* Βαθμοί πρόσβασης (Ιούλιος) (παλαιό σύστημα)
* Σύνολο μορίων (Ιούλιος) (νέο σύστημα)
* Προτιμήσεις των μηχανογραφικών δελτίων (Ιούνιος-Ιούλιος)
* Βάσεις εισαγωγής σε Σχολές της Τριτοβάθμιας Εκπαίδευσης (Αύγουστος)
1. Τα πρωτογενή δεδομένα περιλαμβάνονται στη βάση δεδομένων του πληροφοριακού συστήματος «myschool» και των πληροφοριακών συστημάτων του Τμήματος Ψηφιακού Σχεδιασμού και Ανάπτυξης Εφαρμογών Εξετάσεων που αφορούν στην καταχώρηση των βαθμολογιών των Πανελλαδικώς εξεταζομένων μαθημάτων ,στα μηχανογραφικά δελτία, στην καταχώρηση των βαθμολογικών επιδόσεων στις Πρακτικές Δοκιμασίες των υποψηφίων των ΤΕΦΑΑ και στην καταχώρηση των ικανοτήτων στις Προκαταρκτικές Εξετάσεις των υποψηφίων των Στρατιωτικών Σχολών, των Αστυνομικών Σχολών, της Πυροσβεστικής Ακαδημίας και της Ακαδημίας του Εμπορικού Ναυτικού.
2. Στο πληροφοριακό σύστημα «myschool» προβλέπεται επικαιροποίηση/επιβεβαίωση των δεδομένων σε τακτά χρονικά διαστήματα, τόσο από τους Διευθυντές των σχολείων, όσο και από τις Διευθύνσεις Εκπαίδευσης και τις Περιφερειακές Διευθύνσεις Εκπαίδευσης. Στα πληροφοριακά συστήματα του Τμήματος προβλέπεται επιβεβαίωση των δεδομένων διαμέσου των απαιτούμενων ποιοτικών και ηλεκτρονικών ελέγχων.
3. Η επεξεργασία των δεδομένων για την παραγωγή των στατιστικών προκύπτει από την αξιοποίηση των κατάλληλων πληροφοριακών συστημάτων.